

**ZADARSKA ŽUPANIJA**

UPRAVNI ODJEL ZA JAVNU NABAVU

I UPRAVLJANJE IMOVINOM

Božidara Petranovića 8, Zadar

POZIV NA DOSTAVU PONUDE

u postupku jednostavne nabave građevinsko-obrtnički radovi

na sanaciji sanitarnog čvora u Biogradu,

Evidencijski broj: 68-20-JN

KLASA: 406-01/20-03/23

URBROJ: 2198/1-17/1-20-3

Zadar, 17. srpnja 2020. godine

1

**Sadržaj:**

[1. OPĆI PODACI 2](#_Toc45786218)

[1.1. Opći podaci o naručitelju 2](#_Toc45786219)

[1.2. Osoba ili služba zadužena za komunikaciju s gospodarskim subjektima 2](#_Toc45786220)

[2. PODACI O PREDMETU NABAVE 2](#_Toc45786221)

[2.1. Evidencijski broj nabave: 2](#_Toc45786222)

[2.2. Procijenjena vrijednost predmeta nabave: 2](#_Toc45786223)

[2.3. Opis predmeta nabave 2](#_Toc45786224)

[2.4. Količina i tehnička specifikacija predmeta nabave 3](#_Toc45786225)

[2.5. Mjesto izvršenja ugovora 3](#_Toc45786226)

[2.6. Rok početka i završetka izvršenja ugovora 3](#_Toc45786227)

[2.7. Rok valjanosti ponude 3](#_Toc45786228)

[3. OSNOVE ZA ISKLJUČENJE GOSPODARSKOG SUBJEKTA 3](#_Toc45786229)

[3.1. Obveze plaćanja dospjelih poreznih obveza i obveza za mirovinsko i zdravstveno osiguranje 3](#_Toc45786230)

[4. SPOSOBNOST ZA OBAVLJANJE PROFESIONALNE DJELATNOSTI 4](#_Toc45786231)

[4.1. Upis u sudski, obrtni, strukovni ili drugi odgovarajući registar države sjedišta gospodarskog subjekta. 4](#_Toc45786232)

[4.2. Dostava traženih dokumenata 4](#_Toc45786233)

[5. KRITERIJ ZA ODABIR PONUDE 4](#_Toc45786234)

[6. CIJENA PONUDE 4](#_Toc45786235)

[7. ROK, NAČIN I UVJETI PLAĆANJA 5](#_Toc45786236)

[8. UPUTA O ISPRAVNOM NAČINU IZRADE PONUDE 5](#_Toc45786237)

[8.1. Sadržaj ponude 5](#_Toc45786238)

[8.2. Način izrade ponude 5](#_Toc45786239)

[8.2.1.Ponuda u papirnatom obliku 5](#_Toc45786240)

[8.2.2. Ponuda u elektroničkom obliku (.pdf format) 6](#_Toc45786241)

[9. NAČIN DOSTAVE PONUDE 6](#_Toc45786242)

[9.1. Mjesto dostave ponude 6](#_Toc45786243)

[9.2. Način dostave ponude 6](#_Toc45786244)

[9.2.1. Dostava ponude u poštanskoj omotnici 6](#_Toc45786245)

[9.2.2. Dostava ponude elektroničkim putem (email: nabava@zadarska-zupanija.hr) 6](#_Toc45786246)

[9.3. Rok za dostavu ponude 7](#_Toc45786247)

[10. OSTALO 7](#_Toc45786248)

[10.1. Popis gospodarskih subjekata s kojima je naručitelj u sukobu interesa 7](#_Toc45786249)

[10.2. Obavijest o rezultatima nabave 7](#_Toc45786250)

[10.3. Posebne odredbe 7](#_Toc45786251)

[10.4. Žalba 7](#_Toc45786252)

**POZIV NA DOSTAVU PONUDE**

Naručitelj Zadarska županija, Božidara Petranovića 8, Zadar, OIB: 56204655363 pokrenula je postupak jednostavne nabave građevinsko-obrtničkih radova na sanaciji sanitarnog čvora u poslovnom prostoru na adresi Kralja Tvrtka 1, Biograd na Moru, evidencijski broj: 68-20-JN, a za koju, sukladno članku 12. stavku 1. Zakona o javnoj nabavi („Narodne novine“ broj: 120/16), nije obvezan primijeniti Zakon o javnoj nabavi za predmetnu nabavu.

Temeljem članka 16. Pravilnika o provedbi postupaka jednostavne nabave („Službeni glasnik Zadarske županije“ broj: 5/18) javnom objavom na mrežnoj stranici Zadarske županije upućuje se gospodarskim subjektima poziv na dostavu ponuda sukladno slijedećim uvjetima i zahtjevima koji predstavljaju osnovne elemente za izradu ponude.

# OPĆI PODACI

# Opći podaci o naručitelju

ZADARSKA ŽUPANIJA

Božidara Petranovića 8

23000 ZADAR

OIB: 56204655363

Telefon: 023/ 350-350

Telefaks: 023/ 350-319

Mrežna stranica: [www.zadarska-zupanija.hr](http://www.zadarska-zupanija.hr)

#  Osoba ili služba zadužena za komunikaciju s gospodarskim subjektima

Upravni odjel za javnu nabavu i upravljanje imovinom, Odsjek za javnu nabavu

Kontakt osobe: Anita Mijić ili Mira Orlović

Telefon: 023/ 350-300

Telefaks: 023/ 350-361

Adresa elektronske pošte: nabava@zadarska-zupanija.hr

Ovaj Poziv na dostavu ponuda objavljen je na mrežnoj stranici naručitelja ([www.zadarska-zupanija.hr](http://www.zadarska-zupanija.hr) ), gdje će biti objavljene i sve eventualne izmjene Poziva.

# PODACI O PREDMETU NABAVE

# Evidencijski broj nabave:

Evidencijski broj nabave je 68-20-JN

# Procijenjena vrijednost predmeta nabave:

40.000,00 kuna bez PDV-a

# Opis predmeta nabave

Predmet nabave su građevinsko – obrtnički radovi sanitarnog čvora, predmetni prostor se nalazi u prizemlju/katu zgrade, adresa Kralja Tvrtka 1, Biograd na Moru te obuhvaća slijedeće osnovne radove sanacije:

* demontaža i odvoz sanitarne opreme.
* demontaža podne i zidne instalacije,
* rušenje završnih podnih i zidnih obloga sanitarnog čvora, zajedno sa armirano cementnom glazurom,
* vodoinstalaterski radovi,
* keramičarski radovi.
* uključujući i ostale potrebne radove adaptacije koji su obuhvaćeni troškovnikom.

Ponuditelji mogu obići lokaciju/sanitarne prostorije/ upoznati se s postojećim stanjem, te prikupiti sve potrebne podatke koji su potrebni za izradu ponude i preuzimanje ugovorne obveze. Ponuditelji mogu obići lokaciju/sanitarne prostorije/ upoznati se s postojećim stanjem, te prikupiti sve potrebne podatke koji su potrebni za izradu ponude i preuzimanje ugovorne obveze, svaki radni dan, odnosno od ponedjeljka do petka, u vremenu od 8:00 – 14:00 sati uz obveznu prethodnu najavu najmanje jedan dan prije planiranog dolaska kako bi se dogovorio točan termin obilaska. Kontakt osoba vezano za uvid u mjesto izvođenja radova je Mira Orlović, e-mail: nabava@zadarska-zupanija.hr , tel: 023/ 350-300.

Ponuditelji koji smatraju da nema potrebe za obilaskom mjesta izvođenja radova, suglasni su da su upoznati sa svim činjenicama vezanim za formiranje cijene predmeta nabave. U skladu s navedenim, cijena iskazana u ponudi ponuditelja, bez obzira da li je obišao mjesto izvođenja radova ili nije, smatra se konačnom i ponuditelji nemaju pravo tražiti podmirenje nikakvih dodatnih troškova. Troškove obilaska snosi gospodarski subjekt.

Ponuditelj čija ponuda bude odabrana mora se pridržavati uputa koje je zaprimio od Naručitelja. Sve eventualne štete, gubitke i troškove koji proizlaze kao posljedica ili rezultat aktivnosti vezanih uz radove, a uvjetovani su izvoditeljevom krivnjom ili odgovornošću, ponuditelj će nadoknaditi o svom trošku.

CPV oznaka i naziv prema Uredbi o uvjetima primjene Jedinstvenog rječnika javne nabave (CPV): 45453100-8.

# Količina i tehnička specifikacija predmeta nabave

Okvirna količina predmeta nabave navedena je u Troškovniku koji je sastavni dio ovog Poziva.

# Mjesto izvršenja ugovora

Zadarska županija, Kralja Tvrtka 1, Biograd na Moru

# Rok početka i završetka izvršenja ugovora

Ponuditelju čija ponuda bude odabrana dostavit će se Narudžbenica.

Rok izvršavanja građevinsko-obrtničkih radova je 15 dana od dana dostave narudžbenice odabranom ponuditelju.

# Rok valjanosti ponude

60 dana od dana isteka roka za dostavu ponuda. Rok valjanosti ponude mora biti naveden u ponudbenom listu koji je sastavni dio ovog Poziva.

# OSNOVE ZA ISKLJUČENJE GOSPODARSKOG SUBJEKTA

# Obveze plaćanja dospjelih poreznih obveza i obveza za mirovinsko i zdravstveno osiguranje

Ponuditelj u ponudi mora priložiti potvrdu porezne uprave ili drugog nadležnog tijela u državi poslovnog nastana gospodarskog subjekta, koja ne smije biti starija od 30 dana od dana objave ovog Poziva.

Iz navedenog dokaza mora biti razvidno da je ponuditelj ispunio obveze plaćanja dospjelih poreznih obveza i obveza za mirovinsko i zdravstveno osiguranje, odnosno da mu je temeljem posebnih propisa odobrena odgoda plaćanja navedenih obveza.

Naručitelj će isključiti ponuditelja iz postupka nabave ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

# SPOSOBNOST ZA OBAVLJANJE PROFESIONALNE DJELATNOSTI

# Upis u sudski, obrtni, strukovni ili drugi odgovarajući registar države sjedišta gospodarskog subjekta.

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smiju biti stariji od tri mjeseca računajući od dana objave ovog Poziva.

# Dostava traženih dokumenata

Dokumente tražene u točki 3.i 4. ovog Poziva, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

Naručitelj može radi provjere istinitosti podataka:

* Od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili
* Obratiti se izdavatelju dokumenata ili nadležnim tijelima.

Ako je dokumentacija koju je ponuditelj trebao dostaviti nepotpuna, naručitelj može, poštujući načela jednakog tretmana i transparentnosti, zahtijevati od ponuditelja da dopune dokumentaciju u primjerenom roku ne kraćem od 5 dana.

Ukoliko se utvrdi da je ponuditelj dostavio lažne podatke, Naručitelj će ga isključiti iz postupka nabave.

#  KRITERIJ ZA ODABIR PONUDE

Naručitelj donosi Odluku o odabiru ekonomski najpovoljnije ponude prema kriteriju za odabir ponude.

Kriterij za odabir ponude je ekonomski najpovoljnija ponuda. Relativni ponder 100% cijena.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

# CIJENA PONUDE

Cijena ponude piše se brojkama u apsolutnom iznosu i mora biti izražena u kunama.

Ponuditelj mora dostaviti ponudu za cjelokupan predmet nabave, za sve stavke na način kako je to definirano Troškovnikom. Prilikom ispunjavanja troškovnika ponuditelj je dužan ispuniti sve stavke troškovnika.

Ponuditelji u troškovniku predmeta nabave upisuju jediničnu cijenu, ukupnu cijenu po stavci, ukupnu cijenu ponude bez PDV-a, iznos PDV-a, ukupnu cijenu ponude s PDV-om.

Jedinična cijena iz ponude je nepromjenjiva. U cijenu ponude uključeni su svi troškovi i popusti na ukupnu cijenu ponude, bez poreza koji se iskazuje posebno iza cijene.

Ako ponuditelj nije u sustavu PDV-a ili je predmet nabave oslobođen PDV-a, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis PDV-a ostavlja se prazno.

Ako ponuditelj ne postupi u skladu sa zahtjevima iz ove točke, ili promjeni tekst ili količine navedene u Obrascu troškovnika smatrat će se da je takav troškovnik nepotpun i nevažeći, te će ponuda biti odbačena kao neprihvatljiva.

# ROK, NAČIN I UVJETI PLAĆANJA

Plaćanje se obavlja na temelju uredno izvršenih radova i na temelju ispostavljenog e- računa u roku od trideset (30) dana od dana zaprimanja e-računa u strukturiranom elektroničkom obliku putem centralnog informacijskog posrednika (FINA), na IBAN ponuditelja.

Račun treba glasiti na: ZADARSKA ŽUPANIJA, Božidara Petranovića 8, 23000 Zadar, s pozivom na broj narudžbenice i mjestom izvođenja radova.

Uz račun mora biti Zapisnik o uredno izvršenim radovima ovjeren od strane Naručitelja.

Predujam isključen, kao i traženje sredstava osiguranja plaćanja od strane gospodarskog subjekta.

Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

# UPUTA O ISPRAVNOM NAČINU IZRADE PONUDE

Pri izradi ponude ponuditelj se mora pridržavati zahtjeva i uvjeta iz ovog Poziva.

Ponuda, zajedno sa pripadajućom dokumentacijom, izrađuje se na hrvatskom jeziku i latiničnom pismu, na dva (2) načina, u papirnatom obliku ili elektroničkom obliku (.pdf format). Nastavno na odabir izrade i slanja ponude ponuditelj dostavlja dokumentaciju sukladno uputama u nastavku Poziva.

#  Sadržaj ponude

Ponuda treba sadržavati

1. Ponudbeni list (ispunjen, potpisan i pečatiran od strane ovlaštene osobe ponuditelja) izvornik ili izvornik skeniran u .pdf formatu,
2. Troškovnik (ispunjen, potpisan i pečatiran od strane ovlaštene osobe ponuditelja) izvornik ili izvornik skeniran u .pdf formatu,
3. Ostale dokumente tražene u točkama 3. i 4. ovog Poziva na način kako je navedeno u točki 4.2. poziva ili skenirane u .pdf formatu.

# Način izrade ponude

# 8.2.1.Ponuda u papirnatom obliku

Ponuda se izrađuje u papirnatom obliku na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se predaje u izvorniku.

Ponuda se uvezuje na način da se onemogući naknadno vađenje ili umetanje listova.

Ako je ponuda izrađena u dva ili više dijelova, svaki dio se uvezuje na način da onemogući

naknadno vađenje ili umetanje listova.

Propisani tekst dokumentacije za nadmetanje (uključujući troškovnik) ne smije se mijenjati i nadopunjavati.

Stranice ponude označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ako je dio ponude izvorno numeriran (npr. katalozi, brošure i sl.) ponuditelj ne mora taj dio ponude ponovno numerirati.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

# 8.2.2. Ponuda u elektroničkom obliku (.pdf format)

Ponuda se skenira (pdf. format) na način da čini cjelinu, stranice se označavanju brojem na način da je vidljiv redni broj stranice i ukupan broj stranica ponude.

Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

# NAČIN DOSTAVE PONUDE

Ako je ponuda izrađena u skladu s točkom 8.2.1. ovog Poziva dostavlja se u papirnatom obliku, u zatvorenoj omotnici na adresu iz točke 9.1. ovog Poziva.

Ukoliko je ponuda izrađena u skladu s točkom 8.2.2. ovog Poziva dostavlja se u elektroničkom obliku kako je određeno u točki 9.2.2. ovog Poziva.

# Mjesto dostave ponude

Zadarska županija, Božidara Petranovića 8, 23000 Zadar

#  Način dostave ponude

# 9.2.1. Dostava ponude u poštanskoj omotnici

Ponuda se dostavlja u zatvorenoj poštanskoj omotnici neposredno na pisarnicu naručitelja ili preporučenom poštanskom pošiljkom na adresu naručitelja iz točke 9.1. ovog Poziva.

Na zatvorenoj omotnici mora biti naznačeno:

- na prednjoj strani omotnice:

**ZADARSKA ŽUPANIJA**

Božidara Petranovića 8

23000 Zadar

**Ponuda za građevinsko-obrtničke radove na sanaciji sanitarnog čvora u Biogradu – NE OTVARAJ**

Evidencijski broj nabave: 68-20-JN

- na poleđini ili u gornjem lijevom kutu omotnice:

Naziv i adresa ponuditelja

OIB ponuditelja

# 9.2.2. Dostava ponude elektroničkim putem (email: nabava@zadarska-zupanija.hr)

Ponuda se dostavlja u elektroničkom obliku u .pdf formatu na e-mail: nabava@zadarska-zupanija.hr s naznakom: Ponuda za nabavu građevinsko-obrtničkih radova na sanaciji sanitarnog čvora u Biogradu, evidencijski broj: 68-20-JN.

Do isteka roka za dostavu ponuda ponuditelj može dostaviti izmjenu ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju ponude.

Ponuda pristigla nakon isteka roka za dostavu ponuda neće se pregledavati, te će se proglasiti zakašnjelom.

Alternativna ponuda nije dopuštena u ovom postupku nabave.

# Rok za dostavu ponude

Krajnji rok za dostavu ponude je **28. srpnja 2020. godine do 10:00 sati**, bez obzira na način dostave.

# OSTALO

# Popis gospodarskih subjekata s kojima je naručitelj u sukobu interesa

Temeljem članka 80. Zakona o javnoj nabavi („Narodne novine“ broj: 120/16) Zadarska  županija kao naručitelj objavljuje popis gospodarskih subjekata s kojima je predstavnik naručitelja iz članka 76. stavka 2. točke 1. ZJN 2016. ili s njim povezana osoba u sukobu interesa:

* MAGNOLIA d.o.o., Crno 34/d, 23000 Zadar, OIB: 30081007311,
* 3LMC d.o.o. za savjetovanje, Radnička cesta 80, 10000 Zagreb, OIB:92794184115.

# Obavijest o rezultatima nabave

Na osnovu rezultata pregleda i ocjene pristiglih ponuda od strane stručnog povjerenstva, ovlaštena osoba naručitelja donosi Odluku o odabiru ili Odluku o poništenju postupka nabave u roku od 15 dana od dana isteka roka za dostavu ponuda.

Odluka o odabiru ili poništenju zajedno sa Zapisnikom o pregledu i ocjeni ponuda dostavlja se ponuditeljima objavom na mrežnoj stranici Naručitelja ([www.zadarska-zupanija.hr](http://www.zadarska-zupanija.hr)).

Dostava se smatra obavljenom istekom dana objave.

# Posebne odredbe

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Obavijesti o eventualnim izmjenama poziva, te odgovore na upite zainteresiranih gospodarskih subjekata Naručitelj će javno objaviti na mrežnoj stranici.

Preporuča se ponuditeljima da tijekom roka za dostavu ponuda prate mrežnu stranicu Naručitelja.

# Žalba

Temeljem članka 24. Pravilnika o provedbi postupaka jednostavne nabave („Službeni glasnik Zadarske županije“ broj: 5/18) žalba nije dopuštena.

**Prilog 1.**

**PONUDBENI LIST**

**Predmet nabave:** Građevinsko-obrtnički radovi na sanaciji sanitarnog čvora u Biogradu

**Evidencijski broj nabave:** 68-20-JN

**Naručitelj:** Zadarska županija, Božidara Petranovića 8,23000 Zadar, OIB: 56204655363

|  |  |
| --- | --- |
| **PODACI O PONUDITELJU** |  |
| **Naziv ponuditelja** |  |
| **Adresa ponuditelja** |  |
| **OIB** |  |
| **Broj računa (IBAN)** |  |
| **Ponuditelj je u sustavu PDV-a (zaokružiti)** | **DA NE** |
| **Adresa e-pošte** |  |
| **Kontakt osoba ponuditelja** |  |
| **Broj telefona** |  |
| **Broj telefaxa** |  |

|  |  |
| --- | --- |
| **CIJENA PONUDE BEZ PDV-a** |  |
| **IZNOS PDV-a** |  |
| **CIJENA PONUDE S PDV-om** |  |

**Rok valjanosti ponude:** \_\_\_\_\_\_\_\_**dana**

**Rok izvođenja** :\_\_\_\_\_\_\_\_\_\_\_\_\_\_\_

 **Datum: \_\_\_\_\_\_\_\_\_\_\_\_\_2020. godine** M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ovlaštena osoba ponuditelja)